**Javítóvizsga témakörök**

**Magyar nyelv és irodalom**

**9. évfolyam**

1. **Világirodalom – görög mitológia, antik görög epika és líra**

* A világ és az istenek születése a görög mitológiában, az olümposzi istenek
* A homéroszi eposzok (az eposz fogalma, eposzi kellékek, hexameter): Iliász, Odüsszeia; a két eposz összehasonlítása
* Görög líra (elégia, dal, himnusz, epigramma): Szapphó, Alkaiosz, Anakreón tanult versei

1. **Világirodalom** - **az antik színház és dráma**

* A görög dráma kialakulásának időszaka: A Dionüszosz-kultusz; A dráma kialakulása; Színház és színjátszás; Drámaversenyek; (színház, orkhésztra, kar, kardal)
* Az ókori görög tragédia; Az ókori görög komédia; A thébai mondakör; (tragikum, komikum, tragédia, komédia, esztétikai minőség, katarzis)
* Szophoklész: Antigoné (konfliktusos dráma, szereplők, szerkezet, cselekmény, verselés)

1. **Világirodalom – az antik római irodalom**

* A római irodalom jelentősége és korszakai
* Catullus, Vergilius, Horatius tanult verseinek bemutatása (ekloga, óda, episztola, ars poetica)

1. **Világirodalom – Biblia**

* A Biblia fogalma, részei, a kanonizáció (Biblia, Ószövetség, kánon)
* Az Ószövetség, Mózes könyvei, a Genezis, a két teremtéstörténet; Bűnbeesés és kiűzetés; Káin és Ábel; Noé és a vízözön; A bábeli torony; A tízparancsolat; Zsoltárok könyve; Énekek éneke; (próféta, teremtéstörténet, pusztulástörténet, zsoltár)
* Az Újszövetség; Jézus Krisztus; Az evangéliumok; Jézus története; Példabeszédek;

(Újszövetség, evangélium, példabeszéd, apostol)

1. **A középkor irodalma**

* A középkori kultúra időhatárai, történelmi-társadalmi háttere, világkép és művészetfelfogás; a román és gótikus stílus
* Az ókeresztény korszak jellemvonásai (szerzetesrend, kódex)
* Nyelvemlékek: Halotti beszéd és könyörgés, Ómagyar Mária-siralom, Margit legenda
* Dante: *Isteni színjáték*
* Villon művei: Kis és Nagy Testamentum (Jó tanítás balladája rossz életűeknek)

1. **Kommunikáció**

* A kommunikáció fogalma, a közlésfolyamat tényezői (jakobsoni-modell) és funkciói (tájékoztató, érzelemkifejező, felhívó, kapcsolatfenntartó, esztétikai)
* A nem nyelvi kommunikáció típusai (mimika, gesztusok, testtartás, térközszabályozás, külső megjelenés)
* A tömegkommunikáció típusai, a nyomtatott sajtó műfajai (hír, tudósítás, riport, interjú, kritika, cikk, jegyzet, glossza stb.)
* Jelek, jelrendszerek. A jelek jellemzői, csoportosítási lehetőségei (természetes, mesterséges jelek, Peirce-féle csoportosítás: ikon, index, szimbólum)

1. **A nyelvi szintek rendszere**

* A hangok találkozásának szabályszerűségei: magánhangzó- (hangrend, illeszkedés, hiátus) és mássalhangzótörvények (zöngésség szerinti részleges hasonulás, képzés helye szerinti részleges hasonulás, írásban jelöletlen teljes hasonulás, írásban jelölt teljes hasonulás, összeolvadás, kiesés, rövidülés, nyúlás)
* A morféma fogalma, fajtái (szabad, félszabad, kötött morféma, tőmorféma, toldalékmorféma: képző, jel rag)
* A szófajok jellemzői, fajtái (alapszófajok, viszonyszók, mondatszók)
* A szószerkezet (szintagma) fogalma, fajtái, kapcsolódási lehetőségei. Az álszintagma fogalma.